**География пәнінен зерттеу сабағы**

География сабағында 11 сыныптарда сыртқы жиынтық емтиханына нәтижелі дайындау үшін және оқушылардың ақпаратты еске сақтау қабілетін дамыту мақсатында лессон стади зерттеу жұмысын бастау қажет екенін әріптестермен бірлесіп шештік.

Зерттеуді бастамас бұрын жұмыс тобын және эксперттер тобын анықтап алдық. Ең бастысы зерттеу сұрағын қоюды жоспарлап,бірінші отырыста зерттеу мәселесін анықтадық.География пәні орыс сыныптары үшін қазақ тілінде жүрлізілгесін оқушылардың сабақтың мазмұнын меңгеру қиындық туғызады. Сол себептен екінші тоқсандағы метерология бөлімінің «Метерологиялық көрсеткіштерді өлшеу және өңдеу» тақырыбында практикалық тапсырмаларды орындау арқылы сабақтағы ақпаратты есте сақтау қабілетін жақсарту үшін алдық.

Зерттеу сұрағы: «География сабағында практикалық тапсырмаларды орындау, тақырып бойынша жаңа ақпаратты есте сақтауға қалай әсер етеді?»

Зерттеу мәселесі: Білім сапасының төмен болуы.

Зерттеудегі сынып: 10, 11

Зерттеу сабағында мұғалімдер тобынын мақсаты: Сабақ беру әдістемесін жетілдіру және оқушылардын білім деңгейін көтеру.

Оқушылар үшін қойылатын мақсаты: Белсенді оқытуды ұйымдастыру, Сыртқы жиынтық бағалау форматында практикалық тапсырмаларды орындау арқылы білім сапасын көтеру.

Біріншіден LS бойынша күтілетін нәтижелердің ортақ мақсатын анықтадық.

Мұғалімдердің командалық топтағы «Зерттеу сабағы деген не?» сұраққа жауап іздеп, зерттеу сабақтарының циклдарын талқыладық,сыныпты таңдадық. Команданың ортақ ережесін құрып, LS ортақ мақсаттары анықталды.

Зерттеуге қатысатын жұмыс тобы мүшелері география пәні мұғалімдері болды, зерттеуге 11,10 сыныптар алынды.

Біріншіден оқыту барысындағы қиындықтарды анықтау үшін оқушылар арасында сауалнама жүргіздік және анкетаның сұрақтарын құрастырдық.

Мұғалімдер оқыту барысындағы қиындықтарды сауалнаманың нәтижелері арқылы анықтады.

№ 1 зерттеу сабағын командамен жоспарлап, қандай тапсырмалар арқылы сабақтың сапасын көтеруге болады? - деген сұрақтарға жауап алынды.Нәтижесіде теорияны тәжірибеге ұштастырып, сабақ барысында әр-түрлі тәжірибелік тапсырмаларды қолдану қажет екенін түсіндік.

Оқытудағы мәселені шешу үшін мұғалімдер зерттеу сабағының қысқа мерзімді жоспарын құрастыра алды.

№ 1 зерттеу сабағын өткізіп,бақыладық.Мұғалім жоспарланған сабақты өткізді, бақылаушы А,В,С оқушыларын бақылап, нәтижесін бақылау кестесіне толтырып отырды. Сабақтың әр кезеңінде бақылаушы- мұғалім оқушылардың жауабын жазбаша тіркеп отырды. Команда мүшелері зерттеуге алынған А,В,С оқушыларымен сабақтан кейін оқушылармен сұхбат жүргізілді. Мысалы: Сабақтан не білді, не құнды болды? Келесі сабақты қалай өзгертуге болады?-деген сұрақтарға жауап алынды.Тапсырманы орындауда қандай қиындықтар туындады? Оқушылардың жауабын бақылау парағына жазды.

№ 1 зерттеу сабағын топта талқылау: талдау, бағалау, қорытынды шығару А;В,С оқушыларына назар аударып,мұғалімдер сабақты талдай алды,қорытынды шығарды. Сабақ барысында оқушыларда қандай қиындықтар болғанын анықталды.

№ 2 зерттеу сабағын командамен жоспарлауды ұйымдастырдық. № 2 зерттеу сабағын, № 1 зерттеу сабағында болған мәселелердің шешу жолдарын таба отырып, мұғалімдер командасы 2-ші сабақты жоспарлады. Қалай оқушыларды сабақ үдісіне тартып, қызықтырып сабақты өткізуге болады? Әр оқушының түсінбей қалған жерін анықтап бақылау.

№ 2 зерттеу сабағын өткізіп, бақыладық. Мұғалім барлық оқушыларды сабаққа тартып,әр-түрлі тәсілдерді қолданып,сабақты өткізді.бақылаушылар А;В;С оқушыларын бақылап кестеге толтырды.

Жұмыс тобының мақсаты сабақтан кейін оқушылармен сұхбаттасу. Сабақты сапалы бақылау болды. Оқушыларға қандай сұрақтарды қою? Мысалы: Сабақтан не білді,не құнды болды? Қалай сабақты өзгертуге болады? Практикалық тапсырманы орындауда қандай қиындықтар туындады? Оқушылардың үсынысы қандай? Команда мүшелері зерттеуге алынған А,В,С оқушыларымен сұбат жүргізді. Сабақ барысында оқушыларда қандай қиындықтар болғанын анықталды.

Өткізілген екі циклды сабақтан кейін оқушылардың практикалық жұмыстарды қызығушылықпен орындағаны байқалды. Мысалы бірінші сабақта жұппен жұмыста оқушылар температура көрсеткіштерін өңдеп,график тұрғызып,орташа температураны анықтады және амплитуданы дұрыс есепей алды.Келесі жұп атмосфералық қысымды анықтады. Басқа жұпта жел өрнегін сызып,желдің бағыттарын анықтай алды,салыстырмалы ылғалдықты есептеді. Келесі кезекте әр жұп өзінің жұмысымен бөлісті.Жұмысты орындау ретімен таныстырды.бағалау критерийлері арқылы өзара бағалады.Бірақ біз, бұл тапсырмаларды әр жұп жасау жолын түсінді ме деген сұрақ туындады? Себебі әр жұпта әртүрлі тапсырмалар берілді. Осы сұрақтың жауабын біз 2 циклдағы сабақты өткізгенде ескеру қажет деп шештік.

Екінші сабақты жоспарлағанда жергілікті жердің ауа райы элементтерін бақылау тапсырмалары ұсынылды.Топтық жұмыс түрін таңдап алдық.Мысалы: ауа-райының 7 күндік көрсеткішін интернет желісін қолдану арқылы, ауа райы күнделігін тотыру.А. қаласының климатограммасын сызу, метеорологиялық құралдарды зерттеу.Метерологиялық құралдың атауы. Құралдың қолдануын сипаттау.

Атмосфера қабаттарының құрылысын сызба түрінде көрсету, әр қабаттың ерекшеліктерін сипаттау (биіктігін, температурасын, болатын құбылыстар).Әр топ өз жұмыстарын қорғады. Оқушылардың өз-ара бағалауы: бағалау парағы арқылы жүргізілді. Сабақты бекіту: Формс -онлайн тестілеуін өтті.

Бірақ сабақты эксперттер тобымен талқылаған кезде бірнеше сұрақтар туындады: мысалы әр топтың жүмысын бағалағанда бағалау толық оқушылар дың алған білімдерін көрсетпеді.Әр топтың тапсырмасы әртүрлі болуына байланысты топтар басқа топтың істеген жұмысын түсінгенін,түсінбегенін бағалау арқылы анықтай алмадық. Сол себептен №3 циклдық сабақта бағалауды жетілдіру қажет деп шешетік.

№ 3 зерттеу сабағын командамен жоспарладық.№ 3 зерттеу сабағын, № 2 зерттеу сабағында болған мәселелердің шешу жолдарын таба отырып, жоспарлау,оқушылардың оқу жетістігіне мониторинг жүргізу. 2-ші сабақтағы мәселелерді шеше отырып, мұғалімдер командасы 3-ші сабақты жоспарлай алды. № 3 зерттеу сабағына қалай оқушыларды сабақ үдісіне тартып сабақты өткізуге болады?

Әр оқушының түсінбей қалған жерін анықтап бақылау, сабақты сапалы өткізу. Мұғалім барлық оқушыларды сабаққа тартып,сабақты өткізді.Бақылаушылар А,В,С оқушыларын бақылап кестеге толтырды. Сабақтан кейін оқушылармен сұхбаттасу Мысалы: Сабақтан не білді,не құнды болды? Қалай сабақты өзгертуге болады?Практикалық тапсырманы орындауда қандай нәтиже алдыңдар? Сабақ барысында оқушыларда қандай қиындықтар болғанын анықтадық

. № 3 зерттеу сабағын топта талқылау: Қалайша мұғалімдер тобы сабақ өткізген мұғалімнің сабағын талдайды? Мәселені шешу жолдары қандай болды?талдау, бағалау, қорытынды шығару.

Үшінші сабақта біз топтық жұмыс түрін таңдап «Демографиялық көрсеткіштерді есептеу» тақырыбында өткіздік.Әр топтың жеке тапсырмасы болды.Табиғи өсу,механикалық өсу,туу және өлу коэффицентін есептеу.Жергілікті компонентті қамтып Қазақстанның қалаларының,облыстарының көрсеткіштерін қолданып есеп шығарды.

Алдыңғы сабақта кездескен мәселені ескере отырып,біз бағалауда жаңа әдіс қолдандық. Бұл жерде әр топтың өз жұмысын қорғағаннан кейін формс тестілеу өткіздік.Жеке топтың тақырыбы бойынша.Нәтижесінде көп оқушы сұрақтарға дұрыс жауап берді.Бірақ кейбір оқушылар сандық мәліметте қателіктер жіберген.Ол оқушылардың сыныптастарын зейін қойып тыңдамағанын көрсетті.Біз осы қателікті түзету үшін мұғалім әр топтың өз жұмсын таныстырғаннан кейін тақтадан дұрыс жаупты көрсетіп, оқушылардың алған білімдерін бекітіп,назар аударып кету керек еді деп ұйғардық.Келешекте осы олқылықтарды жою мақсатында зерттеуді ары қарай жалғастыру қажет.